Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
USA valitsus nädalavahetusel: pärast hoolikat kaalumist otsustati,
et USA lõpetab annetused UNRWA-le
(ÜRO Abi- ja tööorganisatsioon palestiina põgenikele).
Süürias, Damaskuse lähedal asuval Mezzeh' sõjaväelennuväljal
kõlasid valjud plahvatused,
mida mitmed raportid pidasid Iisraeli rünnakuks.
Iraani ülemjuht:
kuigi relvastatud konflikt Läänega on ebatõenäoline,
peavad Iraani relvajõud oma kaitsevõimet tõhustama.
USA valitsus teatas nädalavahetusel, et pärast hoolikat kaalumist
otsustati lõpetada USA annetused UNRWA-le
(ÜRO Abi- ja tööorganisatsioon palestiina põgenikele).
USA välisministeeriumi kirjalikus avalduses selgitati,
et Washingtoni 60 mln USD suuruse eraldisega jaanuaris tehti selgeks,
et USA ei kavatse edaspidi kanda
UNRWA ülimalt ebaproporsionaalset maksukoormat.
Kuigi mitu riiki on püüdnud probleemiga tegeleda,
pole nad valmis auku täitma
ja rahvusvaheline vastus on jäänud ebapiisavaks.
Lisaks pole "eelarveauk
ning suutmatus korraldada piisavat ja sobivat koorma jagamist,
UNRWA-t aastaid iseloomustanud fundamentaalne ärimudel
ja fiskaalpraktikad, eelkõige lõpmatult ja piiramatult laienev
õigustatud kasusaajate kogukond,
Trumpi valitsuse meelest jätkusuutlikud."
Seepärast "ei saa USA UNRWA-t kui lootusetult vigast operatsiooni
enam edaspidi rahastada".
Kuigi otsus lõpetada rahaeraldised UNRWA-le on lõplik,
lubas USA intensiivistada rahvusvahelisi jõupingutusi
uute mudelite ja lähenemiste edendamiseks,
kuhu võib kuuluda otsene abi USA-lt ja teistelt liitlastelt,
mis võib luua tänastele palestiina lastele
kindlama ja usaldusväärsema tee helgema homse suunas.
Vastuseks USA otsusele
teatasid EL ja mitmed teised riigid sammudest puudujäägi katmiseks.
Jordaania,
kes võõrustab suurimat hulka UNRWA-lt abi saavaid palestiinlasi
ja keda kärbe regiooni riikide seas enim mõjutab, mõistis otsuse hukka.
Välisminister Ayman Safadi rõhutas rahvusvahelise toe tähtsust,
väites et UNRWA on nii humanitaarne kui poliitiline küsimus.
UNRWA on sellest küljest humanitaarküsimus.
Kuid UNRWA on ka poliitiline küsimus. Selle säilitamine tähendab
rahvusvahelisse õigusse kirjutatud rahvusvahelise vastutuse säilitamist.
Usume koormakandmisse, kus kõik rahvusvahelised tegijad
peavad andma panuse maksetes põgenikele.
Kuid oleme teadlikud üliohtlikest tagajärgedest,
kui UNRWA hätta jäetakse ja see ei saa jätkata.
Samuti USA hukka mõistnud palestiinlaste juhtkond
nimetas otsust rünnakuks palestiina rahva vastu ja märkis,
et kaalub teema tõstatamist ÜROs.
Iisraelis aga tervitati USA otsust nii koalitsioonis kui opositsioonis.
Uue kooliaasta algustseremoonial kiitis peaminister Netanyahu USAd
põgenike probleemi põlistava organisatsiooni peatamise eest.
Ta rõhutas, et samal ajal, kui Iisrael on oma 70 eluaastaga võtnud vastu
ja integreerinud riigi abiga ühiskonda arvukalt juute kogu maailmast,
keelduvad palestiinlased oma ühiskondades integreerumast,
tekitades unikaalse olukorra UNRWA abiga,
kellest on saanud probleemi osa, mitte lahendus.
Nad lõid 70 aasta eest unikaalse institutsiooni,
mitte põgenike absorbeerimiseks, vaid nende põlistamiseks.
Nii on USA teinud olulise sammu, kui peatas rahastuse
UNRWA nimelisele põgenikepõlistamisagentuurile.
See hakkab lõpuks probleemi lahendama.
Vahendid tuleb võtta ja kasutada tõeliste põgenike rehabiliteerimiseks,
kelle arv on palju väiksem kui UNRWA antud andmetel.
See on tervitatav muutus.
Süürias, Damaskuse lähedal asuval Mezzeh' sõjaväelennuväljal
kõlasid valjud plahvatused.
Kuigi väidetava plahvatuse asukohas
on viimaseil aastail toimunud mitu Iisraeli rünnakut,
väitis Süüria ametlik uudisteagentuur SANA,
et toimunu polnud Iisraeli rünnak,
vaid plahvatuse põhjustas lühiühendus.
Iraani toetatud ja Assadi režiimiga liidusoleva Hezbollah'ga seotud
Liibanoni uudistetoimetus al-Mayadeen
aga seostas plahvatust Iisraeli rünnakuga.
Viimast raportit kinnitasid mitmed Süüria allikad,
kelle sõnul oli valjud plahvatused
Iisraeli tulistatud rakettide ja Süüria õhutõrjerakettide tulemus.
Iisraeli armee ei vastanud kommentaaripalvele.
Iisraeli peaminister Netanyahu kohtus eile Jeruusalemmas
USA Süüria erisaadiku James Jeffrey'ga.
Peaministri kantselei teatel arutati olukorda Süürias
ja USA-Iisraeli ühiseid jõupingutusi
Iraani terrori ja agressiooni peatamiseks Süürias.
USA Välisministeeriumi teatel
keskenduti riikide ühistele huvidele Süüria osas
ja Iisraeli julgeoleku säilitamisele seoses vastuseisuga
Iraani destabiliseerivale tegevusele regioonis.
Lisaks rõhutati kohtumisel USA otsustavust reageerida
mis tahes keemiarelvarünnakutele Süüria režiimi poolt.
IDF peastaabi aseülem kindralmajor Aviv Kochavi teatas eile,
et IDF on valmis mis tahes stsenaariumiks ja ohuks,
tulgu see Gazast, Liibanonist või Süüriast.
Palmachi panusele Iisraeli kaitsesse pühendatud tseremoonial
mainis Kochavi muuhulgas ka Iisraeli väljakutseid põhjapiiril.
Ta hoiatas, et Süüria armee
taastab koostöös Iraani armeega oma jõudu Iisraeli piiridel.
Ometi rõhutas Kochavi, et kuigi Iisraeli vaenlased
jätkavad sissekaevumist,
on riigi piirid ja Jeruusalemm kindlustatud ja kaitstud.
Kindrali sõnul tõstab IDF
Jeruusalemma vaenlaste kasvavate ohtude valguses
pidevalt võimekust, parandab võitlusmeetodeid,
täidab hädaladusid, harjutab ja kultiveerib otsustavuse väärtust.
Teheranis teatas Iraani ülemjuht ajatolla Ali Khamenei,
et kuigi relvastatud konflikt Läänega on ebatõenäoline,
peavad Iraani relvajõud oma kaitsevõimet tõhustama.
Üleskutse kõlas pärast seda, kui Iraan teatas plaanist
suurendada oma ballistiliste rakettide võimekust
ning hankida kaasaegseid hävitajaid ja allveelaevu kaitsejõu tõstmiseks.
Iraani ametnike sõnul tehti otsus
vastuseks USA taganemisele tuumalepingust,
kus Teheran kohustus kärpima oma tuumapürgimusi
sanktsioonide leevendamise eest.
Aitäh vaatamast!
Meid näeb ka internetis aadressil tv7israelnews.com või tv7.fi
Teisi uudiseid leiab meie Facebooki lehelt
või YouTube'i kanalilt.
Tagasisidet võib saata aadressil israelnews@tv7.fi
Paluge rahu Iisraelile ja Jeruusalemmale!
Olen Yair Pinto. Kena õhtut! Kohtumiseni homme!
Tõlge: Monika Jaaguri